CELEX: 62008TN0076
Language: mt
Date: 2008-02-15 00:00:00
Title: Kawża T-76/08: Rikors ippreżentat fil- 15 ta' Frar 2008 — E.I. du Pont de Nemours et vs Il-Kummissjoni

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/22
            
         Rikors ippreżentat fil-15 ta' Frar 2008 — E.I. du Pont de Nemours et vs Il-Kummissjoni
   (Kawża T-76/08)
   (2008/C 116/40)
   Lingwa tal-kawża: L-Ingliż
   Partijiet
   
      Rikorrenti: E.I. du Pont de Nemours and Company (Wilmington, l-Istati Uniti), DuPont Performance Elastomers LLC (Wilmington, l-Istati Uniti), DuPont Performance Elastomers SA (Geneva, l-Iżvizzera) (rappreżentanti: J. Boyce u A. Lyle Smythe, Solicitors)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               Tannulla l-Artikolu 1(b) tad-deċiżjoni in kwantu din tikkonstata li E.I. DuPont kienet parti fil-ksur;
            
         
               —
            
            
               tannulla l-Artikolu 2(b) tad-deċiżjoni in kwantu din tikkonstata li E.I. DuPont għandha tħallas multa;
            
         
               —
            
            
               tnaqqas il-multi imposti fuq ir-rikorrenti skond l-Artikolu 2(b) tad-deċiżjoni; u
            
         
               —
            
            
               tikkundanna lill-Kummissjoni tal-Komunitajiet Ewropej tbati l-ispejjeż tagħha stess u dawk tar-rikorrenti.
            
         Motivi u argumenti prinċipali
   Ir-rikorrenti jitolbu l-annullament parzjali tad-Deċiżjoni tal-Kummissjoni C(2007)5910 finali tal-5 ta' Diċembru 2007 (Każ COMP/F/38.629) — Gomma Chloroprene), li permezz tagħha l-Kummissjoni tikkonstata li r-rikorrenti, flimkien ma' impriżi oħra, kienu kisru l-Artikolu 81 KE u l-Artikolu 53 tal-Ftehim fuq iż-Żona Ekonomika Ewropea billi pparteċipaw fi ftehim wieħed u kontinwu u/jew prattika mifthema fis-settur tal-gomma chloroprene
   In sostenn tar-rikors tagħhom, ir-rikorrenti jsostnu li l-Kummissjoni wettqet żbalji manifesti ta' evalwazzjoni tal-fatti, żball ta' liġi u naqset milli tagħti raġunament xieraq għad-deċiżjoni tagħha:
   
               —
            
            
               billi żammet lir-rikorrenti E.I. DuPont responsabbli għall-involviment tan-negozju bi sħab DuPont Dow Elastomers fil-kartell għall-perijodu wara li r-rikorrenti E.I. DuPont kienet ittrasferiet in-negozju ta' l-elastomeri sħiħ tagħha, inkluż il-gomma chloroprene, lil DuPont Dow Elastomers;
            
         
               —
            
            
               billi imponiet multa fuq E.I. DuPont għall-perijodu ta' qabel it-trasferiment ta' l-attivitajiet ta' l-elastomeri tagħha lil DuPont Dow Elastomers, meta l-Kummissjoni kienet fil-fatt preskritta milli tagħmel dan;
            
         
               —
            
            
               billi ma wrietx interess leġittimu fl-għoti ta' deċiżjoni kontra E.I. DuPont f'dan il-każ;
            
         
               —
            
            
               billi ma wrietx li Bayer u DuPont Dow Elastomers kienu laħqu ftehim jew akkordju dwar l-għeluq ta' impjanti;
            
         
               —
            
            
               billi wżat multiplikatur għal tul ta' 6.5 li huwa ugwali għal sitt snin u sitt xhur sħaħ, meta t-tul ta' l-involviment ta' DuPont Dow Elastomers kien biss ta' sitt snin u xhar sħiħ;
            
         
               —
            
            
               billi ma tagħtx lir-rikorrenti t-tnaqqis klementi massimu disponibbli ta' 30 %; u
            
         
               —
            
            
               billi kkonstatat li impjegat ta' DuPont Dow Elastomers ipparteċipa fil-kartell.